《过吴生夜饮作方徐茅王诸少同集 其二》
明代·胡应麟

偶挟荆高伴，过从趁晚凉。飞觞临广陌，秉烛坐虚堂。

万事消诗癖，孤踪剧酒狂。兴来频散发，宇宙入高阳。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。